Timetti taqbaylit tessiḥbiber ɣef laṣel d tnaṣlit, yettbini-d waya di temsal n ttrebga iɣef tettwellih tyemmat deg yisefra-ines. Timsal-agi mmalent-id leɛwayed n uɣruf id-yekkan si zman aqdim, aqcic seg mi ara yili meẓẓi ad d-yekker ddaw leɛnaya n uababat d tyemmat, yettwalqam s lewṣayef d uwelleh ɣer wayen akk yelhan d issaɣ “ xic a mmi, ha a yelli” d awalen id-yemmalen abrid iweqmen i dderya.